Tramp o‘z golf-klubidagi begona to‘yga tashrif buyurdi

AQSh prezidenti Donald Tramp o‘zining Nyu-Jersi shtatida joylashgan golf-klubida bo‘lib o‘tayotgan to‘y marosimiga tashrif buyurdi, deb yozadi “RIA Novosti”.

Maxfiy xizmat xodimlari Amerika yetakchisi o‘tib ketishi uchun hududni xavfsizlantirish maqsadida marosimni to‘xtatib qo‘yguniga qadar, mehmonlar muassasada davlat rahbari borligini bilmagan.
Oxir-oqibat Donald Tramp kelin-kuyovning ismini so‘radi va ular bilan bir necha marta suratga tushdi.